*О ЉУБАВИ*

*(разредна настава)*

**ДЕВОЈЧИЦА 1:**

Када љубав млада, чиста

Из детињег ока блиста,

Тада скочиш, па доскочиш

Да је што пре ти ухватиш.

Да осетиш...

**ДЕЧАК 1:**

Како чисто срце куца

Док из груди набој пуца.

**ДЕВОЈЧИЦА 2:**

Како младо срце воли –

Не осећаш тада боли.

**ДЕВОЈЧИЦА 1:**

Приђеш деци, па се чудиш...

Из петних се сила трудиш

Од детета да научиш

Безусловно ти да волиш,

Да запамтиш –

**ДЕВОЈЧИЦА 3:**

Да се љубав не купује,

Да се љубав свима даје.

Љубав нису играрије,

Љубав оплемењује.

**ДЕЧАК 2:**

Љубав према баки, деки,

Љубав према течи, тетки,

Љубав према стрини, стрицу –

Ма, љубав за породицу!

**ДЕЧАК 3:**

Љубав према родном месту,

Љубав према старом бресту.

Од детета ти научиш

Својом земљом да се дичиш.

**ДЕВОЈЧИЦА 4:**

До школе те Џеки прати

Да те неко не дохвати.

Он те чува, веран ти је

И никакво зло не крије.

Код куће те Милка чека

Да ти да бар мало млека,

Да оснажиш, да ојачаш,

Да весело ти корачаш.

Животиње чувај нежно,

Бићеш бољи – неизбежно.

**ДЕВОЈЧИЦА 5:**

Љубав према школском другу

Одагна ти сваку тугу.

У колони два по два,

Њима то је срећа сва.

**ДЕЧАК 4 И ДЕВОЈЧИЦА 6:**

**ДЕЧАК:**

А симпатија кад се створи...

Хм, тада мислиш да све гори!

Кад јој репић ти повучеш,

**ДЕВОЈЧИЦА:**

Кад те ћушне по рамену,

Помилује по прамену...

Још не схваташ ништа ти –

Љубав може бит' посреди.

**ДЕЧАК:**

Када благо затрепериш

И образе зарумениш,

Кад се лепо ти дотераш

И у школу ти потераш

Да јој видиш плаве очи

И сукњицу од розе тила,

Кожу меку као свила...

Ниси свестан ти до тада –

Љубав тобом сада влада!

**ДЕВОЈЧИЦА 2 И ДЕЧАК 1:**

**ДЕВОЈЧИЦА 2:**

Деца могу НАС да уче

Како право срце туче!

Да је љубав за све људе –

Да је дајеш, па шта буде.

**ДЕЧАК 1:**

Не стиди се ти кад волиш

Јер ће љубав да те дигне.

Никад немој да се бринеш –

У звезде ћеш да се винеш.